Diari Oficial de la Generalitat Valenciana


Sumari del DOGV 1936, del 04-01-1993 (1993/826793)

REIAL DECRET 1371/1992, de 13 de novembre, sobre traspàs de funcions i serveis de la gestió de la Formació Professional Ocupacional a la Generalitat Valenciana.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1992/11/13/1371/dof/vci/html**

### Dades del document

Número de DOGV
:   1936

Data del DOGV
:   04-01-1993

Secció del DOGV
:   DISPOSICIONS GENERALS

Número del document
:   1993/826793


Data del document
:   13-11-1992

Organisme emissor
:   Presidència del Govern

Tipus de document
:   Reial decret

Reial Decret 1371/1992, de 13 de novembre, sobre traspàs de funcions i serveis de la gestió de la Formació Professional Ocupacional a la Generalitat Valenciana.  
L'Estatut d'Autonomia de la Comunitat Valenciana, aprovat per Llei Orgànica 5/1982, de 1 de juliol, disposa, en els articles 34.1 i 33.l, que correspon a la Generalitat Valenciana, en els termes que es disposen en els articles 38, 131 i 149.1, números 11 i 13, de la Constitució, la planificació de l'activitat econòmica de la Comunitat Valenciana i l?execució de la legislació de l?Estat en matèria laboral, assumint les facultats, les competències i els serveis que, en aquest àmbit i pel que fa a l?execució, té actualment l?Estat. D'altra banda, l'article 35 del mateix Estatut d'Autonomia estableix que és competència plena de la Generalitat Valenciana la regulació i administració de l?ensenyament en tota la seua extensió, nivells i graus, modalitats i especialitats, en l?àmbit de les seues competències, sense perjudici del que es disposa en l'article 27 de la Constitució i en les lleis orgàniques que, d'acord amb l'apartat primer de l'article 81 d'aquella, el despleguen; de les facultats que s'atribueixen a l?Estat en el número 30 de l'apartat primer de l'article 149 de la Constitució i de l'alta inspecció necessària per al seu compliment i garantia.  
En conseqüència, procedeix que la Comunitat Valenciana assumesca les funcions en matèria de gestió de la Formació Professional Ocupacional que exerceix l'administració de l?Estat.  
La comissió mixta prevista en la disposició transitaria quarta de l'Estatut d'Autonomia de la Comunitat Valenciana, per a procedir a l?esmentat traspàs, va prendre sobre això l'acord oportú en la sessió del ple del dia 27 d'octubre de 1992.  
En virtut d'això, donant compliment al que es disposa en la disposició transitòria quarta de l'Estatut d'Autonomia de la Comunitat Valenciana, a proposta del Ministre per a les Administracions Públiques i amb la deliberació prèvia del Consell de Ministres en la sessió del dia 13 de novembre de 1992,  
DISPOSE  
Article primer  
S'aprova l'acord de la Comissió Mixta de Transferències prevista en la disposició transitòria quarta de l?Estatut d'Autonomia de la Comunitat Valenciana, adoptat pel ple en data 27 d'octubre de 1992, pel qual es traspassen a la Generalitat Valenciana les funcions i serveis en matèria de gestió de la Formació Professional Ocupacional que es recullen en l'annex d'aquest reial decret.  
Article segon  
En conseqüència, es traspassen a la Generalitat Valenciana les funcions i serveis, com també els béns, els drets, les obligacions, el personal i el crèdit pressupostari corresponents, en els termes que resulten del propi acord i de les llistes annexes.  
Article tercer  
Aquests traspassos seran efectius a partir de la data assenyalada en l'acord de la comissió mixta, sense perjudici que el Ministeri de Treball i Seguretat Social produesca, fins a l'entrada en vigor d'aquest reial decret, si s'escau, els actes administratius necessaris per al manteniment dels serveis en el mateix règim i nivell de funcionament que tinguessen en el moment de l'adopció de l'acord.  
Article quart  
Els crèdits pressupostaris que es determinen d'acord amb la llista número 5 de l'annex es donaran de baixa en els corresponents conceptes pressupostaris i el Ministeri d'Economia i Hisenda els transferirà als conceptes habilitats en la secció 32 dels Pressupostos Generals de l?Estat, destinats a finançar el cost dels serveis assumits per la Generalitat Valenciana, quan l?Oficina Pressupostària del Ministeri de Treball i Seguretat Social remeta a l?esmentat departament els respectius certificats de retenció de crèdit i conformement amb el que es dispose en la llei que aprove els Pressupostos Generals de l?Estat per a 1993.  
DISPOSICIO FINAL  
Aquest reial decret es publicarà simultàniament en el Butlletí Oficial de l?Estat i en el Diari Oficial de la Generalitat Valenciana, i tindrà vigència a partir de la publicació.  
Madrid 13 de novembre de 1992.  
JOAN CARLES R.  
El Ministre per a les Administracions Públiques,  
JUAN MANUEL EGUIAGARAY UCELAY  
ANNEX  
El senyor Antonio Bueno Rodríguez i la senyora María Blanca Blanquer Prats, sectetaris de la comissió mixta prevista en la disposició transitòria quarta de l?Estatut d'Autonomia de la Comunitat Valenciana,  
CERTIFIQUEN  
Que, en la sessió plenària de la comissió mixta del dia 27 d'octubre de 1992, es va adoptar un acord sobre traspàs a la Comunitat Valenciana de les funcions i serveis en matèria de gestió de la Formació Professional Ocupacional, en els termes que s'expressen a continuació:  
A) Referència a normes constitucionals i estatutàries en les quals s'empara el traspàs  
En l'article 149.1.13 de la Constitució es reserva a l?Estat la competència exclusiva sobre les bases i coordinació de la planificació general de l'activitat econòmica, alhora que s'estableix en el mateix article 149.1, en l'apartat 7, que l?Estat té competència exclusiva en matèria de legislació laboral, sense perjudici que l?executen els òrgans de les comunitats autònomes.  
En l'article 149.1.30 de la Constitució s'estableix la competència exclusiva de l?Estat sobre la regulació de les condicions d'obtenció, expedició i homologació de títols acadèmics i professionals i normes bàsiques per al desplegament de l'article 27 de la Constitució, que reconeix, per la seua part, la funció dels poders públics pel que fa a programació general de l?ensenyament, inspecció i homologació del sistema educatiu per a garantir el compliment de les lleis.  
L'Estatut d'Autonomia de la Comunitat Valenciana estableix, en els articles 34.1 i 33.l, que correspon a la Generalitat Valenciana, en els termes del que es disposa en els articles 38, 131 i 149.1, números 11 i 13, de la Constitució, la planificació de l'activitat econòmica de la Generalitat Valenciana i l?execució de la legislació de l?Estat en matèria laboral, assumint les facultats, les competències i els serveis que en aquest àmbit i pel que fa a l?execució té actualment l?Estat. D'altra banda, en l'article 35 del mateix Estatut d'Autonomia s'estableix que és competència plena de la Generalitat Valenciana la regulació í administració de l?ensenyament en tota la seua extensió, nivells i graus, modalitats i especialitats, en l?àmbit de les seues competències, sense perjudici del que es disposa en l'article 27 de la Constitució i en les lleis orgàniques que, d'acord amb l'apartat primer de l'article 81 d'aquella, el despleguen; de les facultats que s'atribueixen a l'Estat en el número 30 de l'apartat primer de l'article 149 de la Constitució i de l'alta inspecció necessària per al seu compliment i garantia. Procedeix, en conseqüència, que la Comunitat Valenciana assumesca les funcions en matèria de gestió de la Formació Professional Ocupacional que exerceix l'Administració de l'Estat.  
B) Funcions i serveis de l'administració de l?Estat que assumeix la Generalitat Valenciana  
Es traspassen a la Generalitat Valenciana les funcions en matèria de gestió de la Formació Professional Ocupacional que realitza l?Institut Nacional d'Ocupació i, en conseqüència, la Generalitat Valenciana' assumeix, dins del seu àmbit territorial, les funcions i serveis corresponents a la gestió de la Formació Professional Ocupacional i, en particular, els següents:  
1. L'execució del Pla Nacional de Formació i Inserció Professional o norma que el substituesca, l'aprovació del qual correspon al Govern. L'execució comprén les activitats següents:  
a) La programació, l?organització, la gestió, el control administratiu i la inspecció tècnica de les accions formatives, d'acord amb el Pla Nacional de Formació i Inserció Professional.  
b) L'establiment de contractes programa l?àmbit d'aplicació dels quals siga el territori de la comunitat autònoma, informant-ne a l'administració de l?Estat.  
c) L'homologació de centres col·laboradors per a desenvolupar cursos, l?àmbit d'actuació dels quals siga el del territori de la Comunitat Valenciana.  
d) La selecció d'alumnes, d'acord amb les prioritats i preferències establides amb caràcter general en el Pla Nacional de Formació i Inserció Professional sense perjudici del que es disposa en l?apartat C, paràgraf 7, d'aquest acord.  
2. La titularitat dels centres de Formació Professional Ocupacional de l?Institut Nacional d'Ocupació, tant dels de caràcter fixe com de les unitats d'acció formativa i els equips mòbils, en l?àmbit territorial de la Comunitat Valenciana, tret de dos centres situats a Paterna (polígon industrial Fuente del Jarro) i Alacant (polígon Babel, carrer de San Ferran Madroñal, número 50), que tindran la condició de centres nacionals, la titularitat dels quals es reserva l?Estat.  
3. L'elaboració, l'aprovació i l?execució de programes d'inversions, en coordinació amb la política econòmica general de l?Estat.  
4. La gestió d'un Registre de Centres i Entitats Col·laboradores en l?àmbit territorial de la Comunitat Valenciana, coordinat amb el Registre General de l?Institut Nacional d'Ocupació, al qual es remetran els certificats d'inscripció per a la confecció d'un Cens Nacional de Centres i Entitats Col·laboradores de Formació Professional Ocupacional.  
5. L'expedició de títols o certificats de professionalitat, d'acord amb la normativa general que s'aprove per a desenvolupar el que es disposa en l'article 149.1.30 de la Constitució.  
6. El seguiment de la Formació Professional Ocupacional en la Comunitat Valenciana, designant els òrgans de participació que assumesquen totes les funcions atribuïdes en l'article 26 del Reial Decret 1618/1990, de 14 de desembre, pel qual es regula el Pla Nacional de Formació i Inserció Professional, als comitès provincials de seguiment de la Formació Professional Ocupacional, tret de la que es preveu en l'apartat 2, paràgraf c), de l'article esmentat.  
Per a aconseguir l'adequada coordinació i informació entre ambdues administracions, l'administració de l?Estat designarà un representant en els òrgans de participació en els quals es faça el seguiment de la Formació Professional Ocupacional en la Comunitat Valenciana. Al seu torn, la Generalitat Valenciana designarà un representant que participarà en les comissions executives provincials de l'Institut Nacional d'Ocupació. Ambdós representants participaran amb ven, però sense vot, en els òrgans respectius.  
C) Funcions que es reserva l'administració de l?Estat  
1. Aprovació del Pla Nacional de Formació i Inserció Professional, en el qual es determinaran els objectius quantitatius de tot l?Estat i la distribució per comunitats autònomes, segons els criteris que es fixen en el pla. Es tindrà en compte la proposta de les dites comunitats quan tinguen competències assumides en matèria de Formació Professional Ocupacional.  
2. Programes nacionals d'escoles taller i coses d'oficis, incloses la programació, l?organització i la gestió de les accions, i l?homologació o convalidació de títols o certificats de professionalitat. La participació institucional per al seguiment d'aquests programes, prevista en la lletra c), apartat 2, del Reial Decret 1618/1990, de 14 de desembre, es durà a terme mitjançant les comisions executives provincials de l?Institut Nacional d'Ocupació.  
Pel que fa als programes esmentats i als programes mixtos d'ocupació- formació que es puguen establir en el futur, es crearà una comissió de coordinació que, entre altres funcions, tindrà la de debatre els projectes de l'administració de l?Estat i les propostes de programació de la Generalitat Valenciana, prèviament a que els aprove l'administració de l?Estat. La Generalitat Valenciana podrà col·laborar, si ho estima oportú, en la gestió dels programes esmentats, especialment en els aspectes formatius. Tot això d'acord amb el procediment que es determine en el conveni corresponent.  
3. L'establiment de contractes- programes d'àmbit estatal, exclós l?àmbit territorial de la Comunitat Valenciana.  
4. L'homologació dels centres col·laboradors les actuacions dels quals es realitzen en més d'una comunitat autònoma i no exclusivament. limitats a l?àmbit territorial de la Comunitat Valenciana. La dita homologació exigirà l?informe preceptiu de la Generalitat Valenciana.  
5. L'establiment d'un Cens Nacional de Centres i Entitats Col·laboradores de Formació Professional Ocupacional, en el qual s'inclouran els centres i entitats col·laboradores de la Generalitat Valenciana.  
6. L'elaboració d'estadístiques de Formació Professional Ocupacional per a finalitats estatals, per a la qual cosa la comunitat autònoma proporcionarà les dades que calguen, d'acord amb la metodologia establida amb caràcter general per l'administració de l?Estat, de forma que quede garantida l?integració d'aquelles amb la resta de la informació estadística d'àmbit estatal sobre les mateixes matèries. Per a assegurar la més completa cooperació, es mantindran bancs de dades d'alumnes, centres, recursos, costos i documentació d'utilització conjunta.  
7. La selecció dels treballadors desocupats o dels demandants de treball no desocupats inscrits en l?Institut Nacional d'Ocupació que participen en les accions formatives específiques dirigides als col·lectius esmentats. Aquesta selecció es farà mitjançant el dit institut en col·laboració amb la Generalitat Valenciana, per mitjà del procediment que s'establesca en el conveni. Així mateix, a fi d'aconseguir els objectius de les polítiques d'ocupació, formació i col·locació, en el conveni podran determinar-se fórmules de solució en els supòsits en què es produesquen discrepàncies sobre l?eficàcia o les carències ocupacionals de les accions formatives destinades al col·lectiu de desocupats.  
8. La gestió dels dos centres nacionals de Formació Professional situats a Paterna (polígon industrial Fuente del Jarro) i Alacant (polígon Babel, carrer de San Ferran Madroñal, número 50).  
9. La regulació de les condicions d'obtenció, expedició i homologació de les titulacions laborals vàlides en tot el territori nacional i d'acord si s'escau, amb la normativa de la Comunitat Econòmica Europea.  
10. La regulació de les correspondències o convalidacions entre els coneixements adquirits en la Formació Professional Ocupacional i en la pràctica laboral i els ensenyaments de Formació Professional regulades en la Llei Orgànica 1/1990, d'Ordenació General del Sistema Educatiu.  
11. L'aprovació del Pla Nacional de Prospecció de necessitats del mercat de treball. Per conveni es determinarà la participació i col·laboració de la Generalitat Valenciana en el Programa de Qualificació de demandants de treball i en l?observació permanent de l?evolució de les ocupacions.  
12. L'alta inspecció.  
13. La cooperació internacional bilateral i multilateral en matèria de Formació Professional Ocupacional, sense perjudici que s'articule la participació de la comunitat autònoma en els programes de cooperació.  
D) Béns, drets i obligacions que es traspassen  
Es traspassen a la comunitat Valenciana, per a l?efectivitat de les funcions que són l?objecte de la transferència, els béns immobles i drets que es detallen en la llista adjunta número 1, amb tot el que en ella es trobe, sense excepció de cap tipus de béns. La Comunitat Valenciana assumeix totes les funcions i drets que puguen recaure sobre els dits béns immobles.  
En el termini d'un mes des de l'aprovació d'aquest acorda es firmaran les corresponents actes de lliurament i recepció d'immobles i de mobiliari, equips i material inventariable.  
E) Personal que es traspassa  
El personal funcionari i laboral adscrit als serveis que es traspassen es recull en les llistes números 2 i 3.  
F) Llocs de treball vacants que es traspassen  
Els llocs de treball vacants que es traspassen figuren en la llista número 4.  
G) Valoració de les càrregues financeres dels serveis que es traspassen  
1. La valoració definitiva del cost efectiu que, en pessetes de 1990, correspon als serveis traspassats a la Generalitat Valenciana puja a 449.366.105 pessetes.  
2. La financiació, en pessetes de 1992, que correspon al cost efectiu anual dels serveis traspassats es detalla en la llista número 5.  
3. El cost efectiu que figura detallat en els quadros de valoració de la llista número 5 es finançarà de la forma següent:  
Transitòriament, fins que el cost efectiu es compute per a revisar el percentatge de participació de la comunitat autònoma en els ingressos de l?Estat, el dit cost es finançarà mitjançant la consolidació en la secció 32 dels Pressupostos Generals de l?Estat dels crèdits relatius als diferents components del cost efectiu, pels imports que es determinen, susceptibles d'actualització pels mecanismes generals previstos en cada llei de pressupostos.  
Les possibles diferències que es produesquen durant el període transitori a què es refereix l'apartat anterior respecte al finançament dels serveis transferits, seran objecte de regularització, si s'escau, al tancament de l?exercici econòmic, mitjançant la presentació dels comptes i estats justificatius corresponents davant una comissió de liquidació, que es constituirà en el Ministeri d'Economia i Hisenda.  
H) Documentació i expedients dels serveis que es traspassen  
El lliurament de la documentació i els expedients dels serveis traspassats es farà en el termini d'un mes des de la publicació del reial decret pel qual s'aprove aquest acord i de conformitat amb el que s'estableix en l'article 8 del Reial Decret 4015/1982, de 29 de desembre.  
1) Data d'efectivitat dels traspassos  
El traspàs de funcions, serveis i mitjans objecte d'aquest acord tindrà efectivitat a partir de l'1 de gener de 1993.  
L'administració de l'Estat continuarà realitzant els actes de gestió en matèria pressupostària i de personal fins al moment d'efectivitat d'aquest acord de traspàs.  
1 perquè conste, expedim aquesta certificació.  
Madrid, 27 d'octubre de 1992.- Els secretaris de la comissió mixta: Antonio Bueno Rodrigo i María Blanca Blanquer Prats.  
Veure imatge


Còpia Permalink ELI